**VÁLLALKOZÁSI szerződés minta**

amely létrejött egyrészről A szerződés száma:

**Név**:

**Székhely**:

**Képviseli**:

**Elérhetőség:**

**Számlavezető pénzintézete**:

**Számlaszáma**:

**Adószáma**:

E-építési napló használatához szükséges napló ügyfél jel: *(Építési engedély köteles tevékenység esetén releváns)*

**Önkormányzati törzsszáma**: *(Önkormányzat Megrendelő esetén releváns)*

mint **megrendelő** (a továbbiakban: **Megrendelő**),

másrészről

**Név:**

**Székhely**:

**Képviseli**:

**Képviselő levelezési címe:**

**Képviselő elérhetősége (telefonszám, email cím)**

**Számlavezető pénzintézete:**

**Számlaszáma**:

**Számlázási cím:**

**Adószáma**:

**MKIK nyilvántartási száma:**

**Cégjegyzék száma:**

mint **vállalkozó** (továbbiakban: **Vállalkozó**), együttes említésük esetén Felek között az alábbi helyen és napon, az alábbi feltételek szerint:

**Előzmények:**

Megrendelő **„…………………..”** tárgyban a közbeszerzésekről szóló 2015. évi CXLIII. tv. (a továbbiakban: Kbt.) ………………. része szerinti közbeszerzési eljárást folytatott le az eljárást megindító felhívásban és a további közbeszerzési dokumentumokban foglaltak szerint, melynek során a ………………………….. mint a legjobb ár-érték arányt tartalmazó ajánlatot benyújtó ajánlattevő került kihirdetésre nyertes ajánlattevőként, és ennek eredményeképpen létrejött az alábbi vállalkozási szerződés.

**A szerződés tárgya:**

Megrendelő megrendeli, Vállalkozó elvállalja **„………………….”** kivitelezési munkálatainak elvégzését, az ajánlati felhívás (továbbiakban Felhívás), valamint a további közbeszerzési dokumentumokban (a továbbiakban: Dokumentáció), illetve a Vállalkozó ajánlata (továbbiakban: Ajánlat) szerint.

A jelen szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek.

**1. A beruházás mérföldköveinek meghatározása**

Az Építési munkaterület címe, helyrajzi száma:

………………., HRSZ: …………..

A kivitelezési dokumentáció szolgáltatásának napja:

Az Építési munkaterület átadásának időpontja: a szerződés hatályba lépésétől számított 30 naptári napon belül.

Az e-építési napló készenlétbe helyezésének, napja: *(Építési hatósági engedély köteles kivitelezés esetén releváns)*

Az e-építési napló megnyitásának napja: *(Építési hatósági engedély köteles kivitelezés esetén releváns)*

**A szerződő felek helyszíni képviselői:**

Megrendelő képviselője:

Név:

Mobil:

E-mail:

A megrendelő műszaki ellenőre, egyben a műszaki teljesítés igazolója:

Név:

Cím:

Tel:

Névjegyzéki nyilvántartási száma:

Vállalkozó helyszíni képviselője:

Név:

Mobil:

E-mail:

Felelős műszaki vezető:

Név:

Cím:

Mobil:

Felelős műszaki vezető névjegyzéki nyilvántartási száma:

A munkaterület szerződés szerinti átadása esetén a szerződés tárgyát képező munka teljesítési határideje: az építési munkaterület átadásának időpontjától számítva **………. (hó)nap, mely nem tartalmazza a maximum 30 napos műszaki átadás-átvétel időtartamát**.

Megrendelő előteljesítést is elfogad, melynek időpontját Vállalkozó legalább 8 nappal előbb köteles közölni a Megrendelővel.

**2. A műszaki tartalom meghatározásának módja és a műszaki tartalom megváltoztatásának, így különösen a pótmunka, többletmunka elrendelésének szabályai, módja**

A beruházás építési hatósági engedély-köteles/nem hatósági engedély-köteles, ezért a fordított/egyenes adózás hatálya alá tartozik. *(A megfelelő rész szerint töltendő.)*

Jelen szerződés tárgyát képező kivitelezés részletes műszaki tartalmát a közbeszerzési dokumentáció …… számú, ……………………………………… című melléklete tartalmazza. (*A közbeszerzési dokumentáció részét képező műszaki tartalomnak meg kell felelnie az építési beruházások, valamint a 322/2015. Korm. rendelet az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól 15-19. §§-aiban foglaltaknak.)*

2.1. Felek rögzítik, hogy Vállalkozót a Beruházás teljes körű, valamennyi rendeltetésének megfelelő használatra, üzemeltetésre alkalmas állapotban történő megvalósításáért, mint eredmény elérésért – tartalékkeret nélkül számított – nettó …. Ft + ÁFA összegű Vállalkozói Díj illeti meg, amely teljeskörűen tartalmazza a Szerződésben foglalt Munkák elvégzésének valamennyi költségét.

## Felek rögzítik továbbá, hogy:

## a Vállalkozó ajánlata alapján az alkalmazott építőipari rezsióradíj nettó ……… Ft + ÁFA;

## a Tartalékkeret mértéke a nettó Vállalkozói Díj …….%-a;

## a Vállalkozó az építőanyagár-változások okán …….. szerinti indexálásra jogosult.

A díjat a Vállalkozó a feladat és a műszaki tartalom teljes ismeretében határozta meg. Vállalkozó kijelenti, hogy a vállalása a tárgyban meghatározott feladatokra teljes körű, és tartalmaz minden olyan munkát, közvetett és közvetlen költséget, amely a tárgyban szereplő feladatok komplett megvalósításához szükséges (függetlenül attól, hogy a jelen szerződésben, illetve mellékleteiben esetleg nem, vagy rövidítetten szerepel, illetve nincs részletezve).

A vállalkozói díj tartalmazza különösen, de nem kizárólagosan a szerződés tárgyát képező feladat megvalósítása érdekében a kivitelezés során jelentkező közüzemi díjak költségét is, amelyhez kapcsolódóan a Vállalkozónak megállapodást kell kötnie a közüzemi díjakat fizető szervezettel.

A Vállalkozó a vállalkozási díjon kívül a szerződés teljesítése során a Megrendelő felé semmilyen más jogcímen nem jogosult költséget elszámolni.

2.2. A szerződésben meghatározott munkának a tervtől részben eltérő tartalommal való elvégzése esetén sem térhetnek át a Felek a tételes elszámolásra. A jelen pontban rögzített vállalkozási díjon túlmenően, a tervben szereplő, de a költségvetésből hiányzó többletmunka elszámolására a Vállalkozó nem jogosult. Az esetleges tervmódosításból adódó, vagy műszaki szükségességből felmerülő pótmunkákat és előre nem látott többletmunkákat (a továbbiakban együttesen: **pótlólagos munkák**) a Vállalkozó kizárólag abban az esetben végezheti el, ha azt a Megrendelő írásban megrendeli, és ha fennállnak a Kbt. vonatkozó feltételei.

Ezen pótlólagos munkák elszámolása a következőképpen történhet:

Azon anyagok és munkanemek esetében, melyekre vonatkozóan nem tartalmazott egységárat a Vállalkozó árazott költségvetése, a műszaki ellenőr által jóváhagyásra javasolt, és a Megrendelő által elfogadott egységárelemzés vagy árkimutatás alapján vagy a TERC program szerinti árakon vagy indikatív árajánlatok bekérése útján történik az elszámolás.

2.3. A tartalékkeret mértéke: …………. %. *A tartalékkeret mértéke: legalább 5%, legfeljebb 10%. lehet. A megfelelő mértékű tartalékkeret beírása szükséges.*

A tartalékkeret kizárólag a beruházás teljesítéséhez szükséges, a szerződéskötés időpontjában előre nem látható körülmény miatt indokolttá vált és a rendeltetésszerű és biztonságos használathoz szükséges munka ellenértékének elszámolására használható fel.

A tartalékkeret felhasználásához a tervező, a műszaki ellenőr és a költségszakértő írásbeli nyilatkozata szükséges. A tartalékkeret felhasználásáról az építtető dönt.

A tartalékkeret jelen pontban meghatározott keretek között történő felhasználása a [Kbt.](https://njt.hu/jogszabaly/2015-143-00-00) alapján nem vonja maga után szerződésmódosítás vagy közbeszerzési eljárás lefolytatásának szükségességét, amennyiben az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015.(X.30.) Korm. rendelet 20.§-ában foglalt feltételek teljesülnek.

Minden más esetben a tartalékkeret felhasználására, illetve a pótlólagos munkák eredményeként indokolttá váló szerződésmódosításra csak a Kbt. 141.§ rendelkezéseinek megfelelően kerülhet sor.

**3. A nyertes ajánlat alapján az alkalmazott építőipari rezsióradíj: …………….Ft.** *(A* 18/2023. (X.5. ÉKM rendelet alapján szükséges meghatározni*)*

**4. A kivitelezés közben felmerült, műszakilag egyenértékű kiváltás elfogadásának rendje**

## A Felek megállapodnak, hogy a Kiviteli Tervektől, valamint a Szerződés részét képező műszaki tartalomtól való mindennemű műszaki (mennyiségi és minőségi, termék vagy cikkszám szerinti) eltéréshez vagy változtatáshoz a Megrendelő előzetes írásbeli hozzájárulása szükséges, ilyen jóváhagyás mellőzése még műszaki egyenértékűség esetén sem megengedett.

## A Műszaki Ellenőr megvizsgálja és szakmailag véleményezi a Vállalkozó kivitelezéssel kapcsolatos, az E-Építési Naplóba feltöltött vagy részére más módon joghatályosan közölt nyilatkozatait, kérelmeit, javaslatait és bejelentéseit, így különösen a Vállalkozó változtatási javaslatát, egyenértékűségi kiváltási javaslatát és azokkal kapcsolatban javaslatot tesz a Megrendelő részére~~.~~

## A Tervező a külön jogszabályban foglaltak szerint vizsgálja meg a Vállalkozó műszaki egyenértékűségre vonatkozó kiváltási javaslatát, és a Műszaki Ellenőrrel együttműködve, együttesen dönt annak elfogadhatóságáról. Amennyiben a Tervező a kiváltási javaslatot műszakilag egyenértékűnek fogadja el, a Megrendelő jóváhagyását kell kérnie a kiváltási javaslat alapján készítendő tervmódosításhoz. Megrendelő jóváhagyását követően a Tervező elvégzi a tervek megfelelő módosítását, amennyiben az szükséges.

A műszakilag egyenértékű kiváltás nem járhat a beruházás költségeinek emelkedésével, határidő növelésével, meg kell felelnie a Kbt. 141. §-ában foglaltaknak is, valamint a szükséges építési, létesítési vagy egyéb hatósági engedélyek módosítását a műszakilag egyenértékű kiváltás kezdeményezőjének kell lebonyolítania.

A 2023. évi LXIX. törvény az állami építési beruházások rendjéről (továbbiakban: **Ábtv.) 48.§ 4) bekezdése** alapján a műszakilag egyenértékű kiváltás szakmai kritériumrendszerét az Ábtv. felhatalmazása alapján a miniszter rendeletben állapítja meg.

A miniszteri rendelet hatályba lépését követően annak rendelkezéseit jelen szerződésminta módosítása nélkül is alkalmazni szükséges a kivitelezés közben felmerült, műszakilag egyenértékű kiváltás elfogadása során.

**5. A vállalkozói díj módosításának és a többletköltségigény kezelésének feltételeit, beleértve az építőanyagár-változások kezelése, a pótmunka díjazása, valamint azok az esetek, amikor a kivitelező többletdíjazásra nem jogosult**

**Lásd. 2. pont kiegészítve az alábbiakkal:**

A szerződést mindkét fél belegyezésével kizárólag a Kbt. 141. §-ában foglaltak alapján írásban lehet módosítani. Nem minősül szerződésmódosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

Az építőanyag árindexálás rendje:

A Kbt. 141. § (4) bekezdés a) pontja szerint a szerződés az alábbiakban rögzített feltételek mentén automatikusan módosul:

kivitelező jelzése alapján,

a ………………… szerint meghatározott árindexálási módszertan alapján

évente legfeljebb egy alkalommal, legkorábban a szerződéskötés tárgyévének lejártát követően, legkésőbb a teljesítési igazolás kiállításáig.

*(Az árindexálásra vonatkozó példák bemutatása külön mellékletben, segédletben elérhető lesz a honlapon.)*

A fentiek írásos dokumentálása szükséges.

**6. Az igényelhető előleg mértéke, az igénylés feltételei és annak teljesítésének szabályai**

A beruházás a „…….” tárgyú projekt keretében kerül finanszírozásra. A támogatási arány a projekt elszámolható költségének …….%-a. A nem támogatott projektelemek önerőből kerülnek finanszírozásra.

A Vállalkozó igényli/nem igényli a Kbt. 135.§ (7)-(8) bekezdései alapján a szerződésben foglalt - áfa nélkül számított - teljes ellenszolgáltatás 5%-ának megfelelő összeg, de legfeljebb ……………………..forint előlegként történő kifizetését. */Az előleg maximális mértékét Kbt. 135.§ (7) bekezdésének mindenkor hatályos rendelkezése határozza meg. Ez a mérték jelenleg kétszázötvenmillió forint./*

Előleg igénylése esetén az előleget a Vállalkozó a részszámlákban és a végszámlában egyenlő arányban köteles elszámolni oly módon, hogy a számlák értékét az igényelt előleg/a teljes nettó vállalkozási díj arányának megfelelő arányban köteles csökkenteni.

**7. A felek közötti feladat-, felelősség- és kockázatmegosztás szabályozása**

## A 9. pontban foglaltak az irányadók az alábbiakkal kiegészítve:

A Vállalkozó az építési munkákat saját felelősségére és veszélyére végzi. Ennek során köteles betartani és betartatni a munkavédelmi, foglalkozás egészségügyi, tűzrendészeti, katasztrófavédelmi előírásokat, munkajogi szabályokat. Vállalkozó a kivitelezés során keletkező hulladékok – engedéllyel rendelkező kezelőhöz történő – elszállítására (elszállíttatására) kötelezett szervezetként a(z) …………………………- t (név) nevezi meg. Vállalkozó indokolt esetben jogosult erre a célra más szervezetet igénybe venni, ezt köteles az indok megjelölésével előzetesen írásban bejelentenie a Megrendelőnek.

Szerződő felek magukra nézve kötelezőnek fogadják el, hogy a Kbt. és az államháztartásról szóló. 2011. évi CXCV törvény (a továbbiakban: Áht.) szerint illetékes ellenőrző szervezetek feladat-és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

A jelen szerződésben nem rendezett kérdésekben a felek jogviszonya tekintetében a 2013. évi V. törvény a Polgári Törvénykönyvről, valamint az építőipari kivitelezési tevékenységről szóló 191/2009. (IX.15.) Korm. rendelet, továbbá a Kbt. és egyéb vonatkozó hatályos jogszabályok rendelkezései az irányadók.

**8. A kivitelezés végzésére vonatkozó általános szabályok**

A Vállalkozó a kivitelezés teljes időtartama alatt köteles építési naplót vezetni, az építőipari kivitelezési tevékenységről szóló 191/2009. (IX. 15.) Korm. rendelet szerint, amennyiben azt a rendelet előírja.

A jelen szerződésből eredő teljesítési kötelezettséget köteles teljesíteni a Vállalkozó vagy a nem természetes személy Vállalkozó jogutódja, ha ezek valamelyike, mint gazdasági társaság átalakul vagy a szervezet jogutódlással megszűnik.

A Vállalkozó a kivitelezés során a **műszaki előírásoknak megfelelő anyagokat** és **berendezéseket** köteles beépíteni. A kivitelezés során a beépített anyagok és szerkezetek létrehozásánál és a megfelelőség igazolása során a magyar építészetről szóló 2023. évi C. törvény vonatkozó rendelkezéseit, valamint az építési termék építménybe történő betervezésének és beépítésének, ennek során a teljesítmény igazolásának részletes szabályairól szóló 275/2013. (VII.16.) Korm. rendelet, és az építésügyi és az építésüggyel összefüggő szakmagyakorlási tevékenységekről szóló 266/2013 (VII.11.) Korm. rendelet, valamint a tűzvédelmi tervezői tevékenység folytatásának szabályairól szóló 375/2011. (XII. 31.) Korm. rendelet előírásait be kell tartani.

A teljesítés akkor hibátlan, ha a jelen szerződésben foglalt feladatot a Vállalkozó határidőre elvégezte, a Megrendelő képviselője a feladat elvégzését leigazolta. Vállalkozó a szerződéses feladat teljesítésével kapcsolatos valamennyi észrevételét közvetlenül a Megrendelő által megbízott műszaki ellenőrnek jelenti; kivételt képez az olyan eseményről vagy cselekményről való jelentéstétel, amelynél halaszthatatlan intézkedés szükséges.

A Vállalkozó köteles állandó helyszíni képviselője által biztosítani a szükséges szakmai felügyeletet és irányítást, a felelős műszaki vezetést.

**9. A beruházás egyéb résztvevőivel való együttműködés részletes szabályai**

## A 7. pontban foglaltak az irányadók az alábbiakkal kiegészítve:

## A Felek a szerződés teljesítése során együttműködésre kötelezettek.

## A Felek kötelesek megfelelő, illetve a szerződésben előírt határidőkön belül egymást tájékoztatni a szerződésben megjelölt képviselőik útján a szerződés teljesítésével kapcsolatos lényeges körülményekről.

## A Vállalkozó értesítési kötelezettsége különösen kiterjed arra, hogy a Megrendelőt és a Műszaki Ellenőrt minden olyan körülményről haladéktalanul értesítse, amely

1. a beruházás sikerességét vagy a részhatáridőre/teljesítési véghatáridőre való elvégzését veszélyezteti,
2. akadályozza a munkavégzésben,
3. a jelen szerződéses feltételek szerint az ellenőrzési körén kívül eső, előre nem látható, el nem kerülhető, el nem hárítható körülmény,
4. hibákat és hiányosságokat a közbeszerzési dokumentumok részeként kiadott tervdokumentációban észrevett a kivitelezési munkák végzése során.

## A Vállalkozó az értesítés elmulasztásából adódó kárért felel. Mentesül a felelősség alól, ha az értesítési kötelezettség elmulasztását ellenőrzési körén kívül eső, az értesítési kötelezettség időpontjában előre nem látható körülmény okozta, és nem volt elvárható, hogy e körülményt elkerülje, vagy a kárt elhárítsa.

## A Vállalkozónak a tervhibákra vonatkozó értesítési kötelezettsége nem mentesíti a Vállalkozót a terv-felülvizsgálati kötelezettsége elmulasztásából származó következmények alól, amely szerint az ajánlatát az átadott dokumentumok és valamennyi, a beruházást érintő körülmény áttekintése, megismerése alapján és azok ismeretében tette meg. A Vállalkozó tervhibákra vonatkozó értesítési kötelezettsége a Tervező felelősségét sem érinti.

## Vállalkozó vállalja, hogy amennyiben a szerződés szerinti ,munkák elvégzésének ideje alatt a munkaterületen a Megrendelő megbízásából vagy együttműködéséből eredően más vállalkozó a beruházás megvalósulásához kapcsolódóan munkákat folytat, úgy a Szerződés szerinti együttműködési kötelezettségének eleget téve jóhiszeműen és építőipari szakcégtől elvárható mértékben együttműködik, és a munkaterületet ideiglenesen a Megrendelő által megbízott más vállalkozóval, vagy az általa megbízott alvállalkozókkal közösen használja, és ennek keretében minden ésszerű lépést megtesz annak érdekében, hogy a beruházás megvalósulásához a kivitelezési szerződésben meghatározott teljesítési véghatáridő tartható legyen.

## Az Ábtv. 15.§-a szerinti **projektszervezet tagjai** a szerződés teljesítésével összefüggésben az Ábtv.-ben, és az annak rendelkezéseivel összhangban létrehozott projektalapító dokumentumban meghatározott jogaikat gyakorolhatják.

A projektszervezet tagjaival való együttműködés során a Vállalkozó mindenkor a szerződés rendelkezései szerint köteles eljárni, a projektszervezet tagjai részéről felmerülő kérdéseket, igényeket, a Vállalkozó a Lebonyolító vagy a Megrendelő által e feladatra kijelölt más személy bevonásával kezeli. A Vállalkozó a projektszervezet tagjaitól közvetlen utasítást, amennyiben a szerződés másként nem rendelkezik, nem fogadhat el.

A Felek együttműködési kötelezettségére egyebekben a Ptk.6:662.§-ban, illetve a Ptk. XV. CÍM XXXVII. fejezetében foglaltak az irányadók, különös figyelemmel a kivitelezési szerződésekre vonatkozó szabályokra.

**10. A teljesítés igazolására, a műszaki átadás-átvételre vonatkozó szabályokat,**

Megrendelő a Vállalkozó által elvégzett tevékenységről teljesítésigazolást állít ki, a Kbt. 135.§ (1) és (3) bekezdései szerint. A teljesítés akkor megfelelő és igazolható, ha a vonatkozó jogszabályoknak, szabványoknak és műszaki irányelveknek, ajánlati felhívásnak, közbeszerzési dokumentumoknak és a Vállalkozó ajánlatának megfelelően történik meg a tevékenység elvégzése.

Megrendelő az igazolt teljesítést követően a szabályszerűen kiállított számlát a kézhezvételtől számított 30 napon belül egyenlíti ki a Vállalkozó bankszámlájára történő banki átutalással, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdései alapján.

Az átadás-átvételi eljárás megkezdésének legkésőbbi időpontja az 1. pont szerinti kivitelezési határidő utolsó napja.

Amennyiben Vállalkozó írásbeli értesítésére (készre jelentés) a készre jelentést a Megrendelő elfogadja, és a Megrendelő a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a szerződésben - a Ptk. 6:247. § (2) bekezdésére figyelemmel - meghatározott határidőben nem fejezi be, a Vállalkozó kérésére a teljesítésigazolást köteles kiadni. A készrejelentés időpontjáról Vállalkozó legalább 15 nappal előbb köteles Megrendelőt értesíteni, a Megrendelő pedig köteles az eljárásra meghívni a jogszabályokban megjelölt szerveket.

A műszaki átadás-átvételi eljárás lezárásának feltétele a kivitelezés során esetlegesen okozott károk helyreállítása.

Megrendelő a Vállalkozó által megjelölt időpontra kitűzött átadás-átvételi eljárás során megvizsgálja az elkészült építőipari, ill. kertépítési kivitelezési tevékenységet és a szerződésben foglaltak teljesülését.

Ha a Megrendelő a hibák, hiányok, hiányosságok kijavítását kéri, az átadás-átvételi jegyzőkönyvnek tartalmaznia kell a kijavítás határidejét és a kijavításért és az átvételért felelős személy megnevezését. Ha hiánypótlási jegyzőkönyv vagy hibajegyzék is készül, akkor azt a Vállalkozó kivitelezőnek alá kell írnia.

A Vállalkozó az elkészült létesítményt a műszaki átadás- átvételi eljárás keretében adja át a Megrendelőnek. Az átadás – átvételi eljárás megkezdésének időpontjában a Vállalkozó köteles átadni a Megrendelő részére az építmény átadás-átvételéhez kapcsolódó műszaki dokumentumok összességét (átadási dokumentáció),jogszabály által meghatározott, a beépített anyagok megfelelőségi igazolásait, (például megfelelőségi, minőségi bizonyítványokat, tanúsítványokat, alkalmazási engedélyeket, a sikeres próbaüzemek jegyzőkönyveit stb.), a megvalósulási dokumentációt, illetve az átveendő épület, építmény szakszerű kezelésére, karbantartására vonatkozó utasításokat, valamint (amennyiben a szerződés tartalmazta ennek a követelményét) az üzemeltető kezelőszemélyzetének szakszerű kioktatásáról szóló jegyzőkönyveket, valamint az átadási dokumentációt „D terv”-et, továbbá a telepített növények származását igazoló iratot (ún. növény útlevél). A Megrendelő, ellenőrzi a vállalkozótól kapott iratanyagot, azaz a jogszabályokban, illetve a szerződésben meghatározott kellékeket.

**A teljesítésigazolás kiadására jogosult felelős műszaki ellenőr:**

**11-12. A hibás teljesítésre, szavatosságra és jótállásra vonatkozó szabályok, a szerződéses szankciók és kötbér**

Késedelmi kötbér:

A jelen szerződésben meghatározott teljesítési határidő késedelmes teljesítése esetén a Vállalkozót minden késedelmes nap után a teljes nettó vállalkozási díjára vetített naptári naponkénti ………% kötbér terheli. A késedelmi kötbér maximális mértéke a nettó vállalkozási díj …….%-a. A késedelmi kötbér maximumának elérése esetének esetleges jogkövetkezménye a szerződés azonnali hatályú felmondása a Megrendelő részéről, mely esetben Megrendelő – a késedelmi kötbér helyett – meghiúsulási kötbért érvényesít.

Hibás teljesítési kötbér:

Amennyiben Vállalkozó teljesítése hibás, úgy hibás teljesítésenként Vállalkozó a nettó vállalkozási díj ……%-nak megfelelő összegű hibás teljesítési kötbért köteles fizetni Megrendelő részére.

Hibás teljesítésnek minősül különösen, de nem kizárólagosan, amennyiben az elvégzett munkák a teljesítés időpontjában nem felelnek meg a vonatkozó jogszabályokban, vállalkozási szerződésben, ajánlati felhívásban és közbeszerzési dokumentumban, a Vállalkozó által benyújtott ajánlatban, a műszaki leírásban, hatósági engedélyekben foglaltaknak.

Megrendelő vagy hibás teljesítési kötbért vagy szavatossági igényt érvényesít.

Hibás teljesítési kötbér legfeljebb …….. alkalommal érvényesíthető, amelyet követően Megrendelő a szerződést felmondhatja, mely esetekben Megrendelő a már érvényesített hibás teljesítési kötbér összegével csökkentett összegű meghiúsulási kötbért érvényesít.

Meghiúsulási kötbér:

Ha a teljesítés olyan okból, melyért Vállalkozó felelős meghiúsul, illetve a Vállalkozó késedelme vagy hibás teljesítése miatt Megrendelő a szerződést megszünteti, Vállalkozó a teljes nettó vállalkozási díj ……%-ának megfelelő meghiúsulási kötbér fizetésére köteles.

A szerződés súlyos megszegésének minősül és meghiúsulási kötbér kerül érvényesítésre abban az esetben is, ha a Vállalkozó nem teljesíti a 20) pontban rögzített szakember(ek) bevonására irányuló kötelezettségét.

Jólteljesítési biztosíték: Vállalkozó kötelezettséget vállal, hogy szerződést biztosító mellékkötelezettségként a hibás teljesítés biztosítékaként jólteljesítési biztosítékot nyújt Megrendelő részére. A jólteljesítési biztosítékot a sikeres hiba- és hiánymentes műszaki átadás-átvétel lezárásának időpontjától kell rendelkezésre bocsátani és rendelkezésre állását az ajánlattevő által vállalt teljes jótállás (kötelezően előírt 36 hónap + az ajánlattevő által vállalt ….. hónap többletjótállás, amennyiben az értékelési részszempont volt) időtartamára biztosítani. A biztosíték megfelelő formában történő nyújtása a végszámla benyújtásának feltétele. A biztosíték formájára a Kbt. 134. § (6) bekezdései az irányadóak, azzal, hogy Megrendelő előírja, hogy a Kbt. 134. § (6) bekezdése esetén a biztosítékot a Kbt. 134. § (6) bekezdés a) pontja szerinti formában lehetséges nyújtani. A jótállási biztosíték mértéke a szerződés szerinti, módosítás esetén a módosított összeg szerinti, áfa nélkül számított ellenszolgáltatás …%-a. A Ptk. 6:247. § (3) bekezdése szerint nem tagadható meg az átvétel a mű olyan hibája miatt, amely, illetve amelynek kijavítása vagy pótlása nem akadályozza a rendeltetésszerű használatot.

Óvadékként történő nyújtás esetén a biztosíték rendelkezésre bocsátása az előírt pénzösszegnek az megrendelőként szerződő fél …………………………. Banknál vezetett ……………….. számú fizetési számlájára történő befizetésével, átutalásával teljesíthető.

Garancia biztosításával vagy biztosítási szerződés alapján kiállított – készfizető kezességvállalást tartalmazó – kötelezvénnyel történő nyújtása esetén egyértelműen és kötelező jelleggel tartalmaznia kell legalább az alábbi elemeket:

* garantáló megnevezése
* azon személyt, aki felé ezt kibocsátják (Megrendelő)
* a Vállalkozó azonosítására alkalmas adatait,
* a szerződés tárgyát,
* azon tényt, hogy a garantáló mely időponttól és milyen mértékű garanciát vállal, a bankgarancia/kötelezvény lejáratát és lehívhatóságát (az átadás-átvételtől számítottan) a jótállási időszak végéig kell, hogy érvényben maradjon.
* azon nyilatkozatot, hogy ezen összegből a Megrendelő lehívhat, amennyiben a Megrendelő nyilatkozata szerint a Vállalkozó nem teljesíti jótállási kötelezettségeit,
* egy nyilatkozatot, hogy a bankgarancia/kötelezvény a lejártáig visszavonhatatlan,
* közös ajánlattevőként egy garancia/kötelezvény benyújtása esetén azt, hogy bármelyik közös ajánlattevő hibás teljesítése esetén a biztosíték a Megrendelőt illeti meg.

A jótállási biztosítékból Megrendelő akkor jogosult lehívni, ha Vállalkozó a jótállási kötelezettségeit a felhívás ellenére nem, vagy nem megfelelően, illetve nem határidőre teljesíti. A lehívás lehet részleges vagy a teljes értékre terjedő.

Szerződő Felek rögzítik, hogy Vállalkozó kötbérfizetési kötelezettsége nem érinti a kötbéren felüli kártérítési kötelezettségét. A Vállalkozó kizárólagosan felelős minden olyan kárért, amelyet alkalmazottai, alvállalkozói, vagy egyéb teljesítési segédei a Megrendelőnek, az építtetőnek, más alvállalkozóknak, illetve harmadik személynek okoztak. Vállalkozó az általa okozott károkat köteles közvetlenül rendezni, illetve a Megrendelőt mentesíteni, minden kárigény követelés alól, amelyek az általa okozott károkkal kapcsolatban merültek fel. A Vállalkozó köteles megfizetni a Megrendelő számára minden olyan bírságot, hatósági díjat, egyéb költséget, amelyet a Megrendelőre a Vállalkozónak, illetve alvállalkozójának, szub-alvállalkozójának, egyéb teljesítési segédjének magatartása, vagy mulasztása miatt szabtak ki.

Megrendelő jogosult a kötbérkövetelését az általa a Vállalkozónak fizetendő összegbe beszámítani, úgy hogy a kötbér összege levonásra kerül a végszámlából. Amennyiben Megrendelőnek Vállalkozó nem teljesítése következtében nem keletkezik ellenérték-fizetési kötelezettsége, úgy Megrendelő Kötbér Értesítőt küldhet a Vállalkozónak, aki annak kézhezvételétől számított 8 napon belül köteles a kötbért Megrendelő részére kifizetni.

A kötelező jótállási időtartam: ………. hónap, többletjótállás:…….(minimum ….. hó, maximum …….. hó), így **összesen a jótállás időtartama:…….hónap.**

A jótállási időszak kezdetét a sikeres (rész) műszaki átadás-átvételi eljárást követően kiadott teljesítési igazolás keltétől kell számítani.

Jótállási kötelezettsége alapján Vállalkozó a kifogás kézhezvételétől számított 3 munkanapon belül, a létesítmény biztonságát érintő hiba esetén haladéktalanul köteles a helyszínen hibavizsgálatot tartani és a hiba megszüntetése/kárelhárítás érdekében szükséges intézkedéseket a műszakilag indokolt legrövidebb időn belül megkezdeni és befejezni.

Amennyiben Vállalkozó a jótállási időszak alatt a jótállási kötelezettségeit nem, nem megfelelően vagy nem határidőre teljesíti, Megrendelő jogosult a munkát más vállalkozóval elvégeztetni, és felmerült költségeit Vállalkozó felé érvényesíteni.

A jótállási időszak vége előtt felek helyszíni bejárást tartanak, megállapításaikat jegyzőkönyvben rögzítik.

Amennyiben a Megrendelő a fizetési kötelezettségének teljesítésével késedelembe esik, úgy a késedelembe esés időpontjától kezdődően a fizetési kötelezettség teljesítéséig terjedő időszakra köteles a Vállalkozónak – az őt megillető díjazáson felül – a Ptk. 6:155. § (1) bekezdésében meghatározott mértékű késedelmi kamatot, valamint a behajtási költségátalányról szóló 2016. évi IX. törvény szerinti behajtási költségátalányt is megfizetni.

**13. A felelősségbiztosításra vonatkozó rendelkezések**

Vállalkozó az általa végzett munka teljesítése során teljes körű kártérítési felelősséggel tartozik a Megrendelővel szemben mindazon károk tekintetében, melyek neki felróhatóan keletkeztek. Az alvállalkozó(k)kal csak a Vállalkozó áll jogviszonyban és tevékenységükért kizárólagosan a Vállalkozó a felelős. A Vállalkozó a jogosan igénybe vett alvállalkozó(i)ért úgy felel, mintha a feladatot maga látta volna el, jogosulatlan igénybevétel esetén pedig felelős minden olyan kárért is, amely anélkül nem következett volna be. Vállalkozó jelen szerződés aláírásával kijelenti, hogy az építési munkaterület első alkalommal történő átadásának időpontjáig rendelkezni fog a szerződés tárgyát képező munkára vonatkozó érvényes - felelősségbiztosítást is tartalmazó- építési-szerelési (C.A.R.= "ConstructionAllRisks") biztosítással, melynek minimális kártérítési összege: káreseményenként: ……….. millió HUF/káresemény, minimális éves kártérítési összege: …….. millió HUF/év.

Vállalkozó vállalja, hogy a felelősségbiztosítást a Szerződés hatálya alatt fenntartja.

A felelősségbiztosításnak ki kell terjedni a Szerződés tárgyát képező valamennyi feladatra, és a kivitelezéssel összefüggésben keletkező káresemények személyi sérülésessel, dologi kárral, pénzügyi veszteséggel, valamint személyi sérüléssel összefüggő sérelemdíj megtérítésre is.

**14. A vis maiorra és előre nem láthatóságra vonatkozó rendelkezések**

Ha bármelyik fél úgy véli, hogy **vis maior** következett be, s ez akadályozza a kötelezettségeinek végrehajtásában, haladéktalanul köteles írásban értesíteni a másik felet, s közölni vele az esemény körülményeit, okát és feltehetően várható időtartamát, továbbá mindent megtenni a helyzet enyhítésére és időtartamának lerövidítésére. (*Vis maiornak tekinthető a rendkívüli, kivételes jellegű és a szerződéskötés időpontjában előre nem látható, elháríthatatlan, a Szerződő felek egyikének sem felróható, ellenőrzési körükön kívül eső és rendes üzleti kockázatuk körébe nem sorolható külső körülmények és események, amelyek miatt a felek bármeliyke nem tudja teljesíteni szerződéses kötelezettségeit.)*

Abban az esetben, ha mindkét fél által elismerten vis maior következett be, Felek jelen szerződést a Kbt. 141. §-ában foglaltak szerint módosíthatják vagy a Kbt. és a Ptk. vonatkozó rendelkezéseinek megfelelően a szerződést megszüntethetik.

**15. A szellemi alkotásokra, a tervfelhasználásra, a projektkommunikációra és a titoktartásra vonatkozó rendelkezések**

A teljesítés során esetlegesen keletkező, a szerzői jogi védelem alá eső alkotáson Megrendelő területi korlátozás nélküli, kizárólagos és harmadik személynek átadható felhasználási jogot szerez. Jelen szerződés alapján Megrendelő jogot szerez továbbá az alkotás átdolgozására.

A Vállalkozó által készítendő művekkel kapcsolatos szerző- és egyéb szellemi alkotásokra vonatkozó felhasználási jogok megszerzésének költsége (felhasználói jogok megszerzésének díja, jogdíj) annak az egyes művekre vonatkozó külön megjelölése nélkül a vállalkozási díj része, ezért a vállalkozási díj tartalmazza a szerződés keretében elkészített minden mű szerzői vagyoni jogainak a Megrendelőre történő átruházásának ellenértékét is.

A Megrendelő jogosult arra, hogy az átruházott felhasználói jogokkal szabadon rendelkezzen, azokat egészben vagy részben harmadik személynek továbbadja, az ilyen jellegű átruházást Vállalkozó jelen szerződés aláírásával kifejezetten és általános jelleggel megengedi.

A Vállalkozó kijelenti, hogy kizárólagos szerzője a szellemi termékeknek, amelyek egyéni, eredeti jellegű, és a saját szellemi alkotásai. A Vállalkozó szavatol azért, hogy azon nem áll fenn harmadik személynek olyan kizárólagos szerzői vagyoni/felhasználási joga, amely a Vállalkozó jelen szerződés szerinti jogszerzését és felhasználását korlátozná vagy akadályozná.

## A Felek megállapodnak abban, hogy – a jogszabályok által előírt kötelező tájékoztatásokon, közérdekű adatokon és a közérdekből nyilvános adatokon kívül – a Titkot üzleti titokként kötelesek kezelni, és azt kizárólag a jelen Szerződés teljesítése céljából használhatják fel, és illetéktelen személyek tudomására nem hozhatják (ideértve különösen a sajtót, médiát, bármely más, hírközlő, kommunikációs szervezetet, személyt, stb.). A Felek kötelesek gondoskodni arról, hogy a Titkot a velük jogviszonyban álló más személyek (például: a projekttársaság tagjai, munkavállalók, Közreműködők, Alvállalkozók stb.) is üzleti titokként kezeljék, megőrizzék.

**16. Az alvállalkozók igénybevételére vonatkozó szabályok és annak szerződésbeli rögzítése, hogy a kivitelező a teljesítés során köteles az igénybe vett alvállalkozókról és azok díjáról az építtetőt haladéktalanul tájékoztatni, oly módon, hogy az a fővállalkozói díjjal összevethető legyen**

A szerződés teljesítésére és az alvállalkozó(k) bevonására a Kbt. 138.§-a vonatkozik. Vállalkozó kijelenti, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.

A Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében. A Vállalkozó a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. A Vállalkozó a szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról.

A Vállalkozó köteles a Megrendelőnek az alvállalkozói teljesítést követően az vállalkozói teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

Vállalkozó személye kizárólag a Kbt. 139. § (1) bekezdésében előírt esetekben változhat meg.

Vállalkozó a teljesítés során köteles az igénybe vett alvállalkozókról és azok díjáról az ~~építtetőt~~ Megrendelőthaladéktalanul tájékoztatni, oly módon, hogy az a fővállalkozói díjjal összevethető legyen.

**17. Az igénykezelési szabályozás és szerződéses vitarendezési eljárások**

A Felek ezen okirat aláírásával egybehangzóan kijelentik azt, hogy a jelen szerződésből eredő szerződéses jogviszonyukból keletkező vitájuk rendezésére nem vesznek igénybe mediátori közreműködést. Jelen szerződéssel és annak tartalmával, valamint a konkrét munkával és a munkavégzés során bekövetkező eseményekkel kapcsolatos vitás kérdéseiket Felek megpróbálják békés úton, egymás között rendezni.

Az építmények kivitelezésével kapcsolatos viták rendezésében Felek elsődlegesen – amennyiben az egymás közti egyeztetés nem vezet eredményre – az építmények tervezésével és kivitelezésével kapcsolatos egyes viták rendezésében közreműködő szervezetről, és egyes törvényeknek az építésügyi lánctartozások megakadályozásával, valamint a késedelmes fizetésekkel összefüggő módosításáról szóló 2013. évi XXXIV. törvény szerinti Teljesítésigazolási Szakértői Szervhez fordulnak a bírósági út előtt.

Ennek eredménytelensége esetén felmerülő műszaki, ár- és egyéb vita tekintetében szerződő felek kikötika Magyar Köztársaság bíróságainak joghatóságát. Az állami építési beruházások rendjéről szóló 2023. évi LXIX. törvény (továbbiakban:Ábtv.) 54.§ (4) bekezdésében meghatározott értékhatárt meghaladó pertárgyértékű polgári jogvita elbírálására a Fővárosi Törvényszék kizárólagosan illetékes.

**18. A szerződés megszűnésének esetkörei**

A szerződésben foglalt kötelezettségek súlyos megszegése esetén – amennyiben szerződő felek a szerződésszegés megítélésének tekintetében tárgyalásos úton nem tudnak megegyezni, a sérelmet szenvedő fél jogosult – kártérítési igényének fenntartása mellett – a szerződést írásban azonnali hatállyal felmondani.

A Kbt. 143. § (1) bekezdése alapján Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy az Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

Megrendelő jogosult a szerződéstől elállni, ha a Vállalkozó ellen a szerződéskötést követően felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

A Vállalkozó képviselője - az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján - nyilatkozik arról, hogy a Vállalkozó átlátható szervezetnek minősül. A Vállalkozó képviselője köteles haladéktalanul tájékoztatni a Megrendelőt, ha az átlátható szervezetre vonatkozó feltételeknek a Vállalkozó már nem felel meg. A Vállalkozó tudomással bír arról, hogy az átlátható szervezetre vonatkozó valótlan tartalmú nyilatkozat alapján kötött visszterhes szerződést, így a jelen szerződést is, a Megrendelő felmondja vagy - ha a szerződés teljesítésére még nem került sor - a szerződéstől eláll.

Amennyiben jelen szerződés egy rendelkezése teljes egészében vagy részben érvénytelenné válna, a szerződés érvényessége egyebekben azonban fennmarad, kivéve, ha e rész nélkül a felek a szerződést nem kötötték volna meg.

Ha a szerződés tárgyát képező munka teljesítése egyik félnek sem felróható okból lehetetlenné válik, a Megrendelő az addig elkészült munkát átveszi, a felek 30 napon belül elszámolnak egymással, mely során a felek felmérik, és jegyzőkönyvben rögzítik az igazolt teljesítményeket, és intézkednek a pénzügyi elszámolások előkészítéséről.

**További szükséges szerződéses feltételek**

**19. A Kbt. alapján kötelező rendelkezések**

Vállalkozó a Kbt. 136. § (1) bekezdése alapján kötelezettséget vállal arra, hogy:

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

**20. Értékelési szempontok**

Vállalkozó a jelen szerződés szerinti feladatai ellenértékeként az alábbi vállalkozási díjra jogosult:

A vállalkozási átalánydíj összege:

|  |  |
| --- | --- |
| **Nettó összesen:** | **.- Ft** |
| Áfa (……%) | **.- Ft** |
| Bruttó vállalkozási díj: | **.- Ft** |

Vállalkozó kijelenti, hogy a teljesítésbe bevonásra kerül olyan szakember, aki **………………… tapasztalattal** rendelkezik (Vállalkozó ajánlata szerint töltendő) A szakember neve: ………………………

Vállalkozó kijelenti, hogy a teljesítésbe bevonásra kerül olyan szakember, aki **……………… tapasztalattal** (Vállalkozó ajánlata szerint töltendő) A szakember neve: ………………………

A teljesítésbe bevonásra kerülő szakembereket Vállalkozó köteles az építési naplóban nevesíteni. Megrendelő az építési napló bekérésével ellenőrzi, hogy a fenti szakemberek a teljesítésbe való bevonása megtörtént-e.

Amennyiben bizonyítást nyer, hogy Vállalkozó nem vonja be a teljesítésbe a fenti szakembereket, vagy a Kbt. 138. § (4) bekezdésében foglaltakkal összhangban az értékeléskor figyelembe vett minden releváns körülmény tekintetében vele egyenértékű szakembereket, Megrendelő jogosult hibás teljesítési kötbért érvényesíteni, illetve a szerződést felmondhatja.

Az értékelés során figyelembe vett további szempontok:

……………………

**21. Finanszírozási feltételek**

A beruházás a „…….” tárgyú projekt keretében kerül finanszírozásra. A támogatás intenzitása a projekt elszámolható költségének …….%-a. A nem támogatott projektelemek önerőből kerülnek finanszírozásra.

A beruházás pénzügyi fedezete rendelkezésre áll.

A Vállalkozó a Kbt. 135.§ (7) bekezdés alapján előleg fizetését kérheti. Az előleg igénylésésre vonatkozó rendelkezéseket jelen szerződés 6. pontja tartalmazza.

Előleg igénylése esetén az előleget a Vállalkozó a részszámlákban és a végszámlában egyenlő arányban köteles elszámolni oly módon, hogy a számlák értékét az igényelt előleg/a teljes nettó vállalkozási díj arányának megfelelő arányban köteles csökkenteni.

A kivitelezés során ….. részszámla és 1 végszámla benyújtására van lehetőség.

Az 1. részszámla benyújtására az ÁFA nélküli szerződéses érték ……%-át, a 2. részszámla benyújtására az ÁFA nélküli szerződéses érték …..%-át, a 3. részszámla benyújtására az ÁFA nélküli szerződéses érték …….%-át, a 4. részszámla benyújtására az ÁFA nélküli szerződéses érték ….%-át, az 5. részszámla *(szükség esetén folytatandó)* benyújtására az ÁFA nélküli szerződéses érték …%-át elérő megvalósult teljesítés esetén van lehetőség, a tényleges műszaki tartalomnak megfelelő összeg erejéig.

A részszámlák benyújtásának feltétele a teljesítésigazolás kiadása.

Vállalkozó a sikeres, hiba- és hiánymentes műszaki átadás-átvételi eljárás lezárását követően, a megrendelő műszaki ellenőre által kiadott, a hiba és hiánymentes teljesítést igazoló teljesítésigazolás kiállítását követően jogosult **végszámlát** benyújtani.

A műszaki átadás-átvételre, valamint teljesítésigazolás kibocsátására vonatkozó szabályozást jelen szerződés 10. pontja tartalmazza.

Amennyiben egy adott részszámla/végszámla kiállításához szükséges készültségi fok elérése esetében támogatott és nem támogatott műszaki tartalom is megvalósul, ezen részeket külön- külön kérjük szerepeltetni a számlarészletezőn.

Az elszámolás és a kifizetés pénzneme forint (HUF).

Amennyiben Vállalkozó a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a 322/2015. (X.30.) Korm.rendelet 32/A. §-a alkalmazandó a kifizetés során.

A Vállalkozó az általa kiállított számlát a Megrendelő képviselőjének küldi meg (adja át). A Vállalkozó által kiállított számlát a Megrendelő ezzel felhatalmazott képviselője – a Vállalkozó teljesítésének jelen szerződésnek megfelelő műszaki tartalom és a vonatkozó jogszabályi-hatósági előírásoknak való megfelelése esetén – leigazolja.

A fizetési feltételek meghatározása során meg kell felelni az irányadó jogszabályok rendelkezéseinek, különösen, de nem kizárólagos jelleggel az alábbi jogszabályok figyelembevétele szükséges:

* Az államháztartásról szóló 2011. évi CXCV. törvény
* Az államháztartásról szóló törvény végrehajtásáról szóló 368/2011. (XII.31.) Kormányrendelet,
* A 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet
* Az általános forgalmi adóról szóló 2007. évi CXXVII. törvény
* A Kbt. 135.§ (1), (3), (5)-(6) és (11) bekezdései.

**22. Irányadó jog**

Jelen szerződésben nem szabályozott kérdésekben a Kbt. és végrehajtási rendeletei, a Ptk., az Ábtv. és végrehajtási rendeletei, továbbá az ágazati jogszabályok (különösen, de nem kizárólagos jelleggel, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló a 322/2015.(X.30.) Korm. rendelet, Az építőipari kivitelezési tevékenységről szóló 191/2009. (IX.15.) Korm. rendelet rendelkezései az irányadók.

**23. Adatvédelem**

## A Felek kötelesek a Szerződés időtartama alatt, valamint azt követően is, kölcsönösen betartani a hatályos magyar és európai uniós adatvédelmi szabályokat, ideértve különösen, az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („**GDPR**”) rendelkezéseit.

## A Felek szerződéses együttműködésük során személyes adatokat csak a Szerződés teljesítéséhez szükséges mértékben kezelnek a másik Fél munkavállalóiról, Alvállalkozóiról, Közreműködőiről. Ezeket az adatokat bizalmasan kezelik, és csak azok részére biztosítanak ezekhez hozzáférést – jogszabályok által meghatározott keretek között -, akik részére ez indokolt. A Felek megtesznek minden olyan szükséges lépést, amely a személyes adatok jogszerű kezelése érdekében szükséges lehet. A Felek adatkezelésének jogalapja az adott Felet mint adatkezelőt a másik Féllel, mint szerződő partnerrel kötött Szerződés teljesítéséhez, az abból fakadó jogok gyakorlásához és kötelezettségek teljesítéséhez fűződő jogos érdeke a GDPR 6. cikk (1) bekezdés f) pontja szerint, és ennek alapján a Felek kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a Szerződés teljesítéséhez a másik Félnek szükséges.

**24. Összeférhetetlenség**

## A Vállalkozó az Ábtv. 24. §-ában foglalt összeférhetetlenségi szabályokra tekintettel kijelenti, hogy az összeférhetetlenségi előírásoknak megfelel.

**25. Hatálybalépés**

## A jelen Szerződés mindkét Fél általi aláírásával lép hatályba. /Ettől eltérő hatálybalépés is kiköthető